Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 1079/12/5502	Čadca, 6.6.2014
EEČ : 2-37-143-2014

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b) Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Čadca
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: dôchodca
sa v skúšobnej dobe, určenej uznesením prokurátora Okresnej prokuratúry XXXXX zo dňa XXXXX, spisová značka Pv 1079/12/5502, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Skutková veta:
Dňa XXXXX v čase okolo XXXXX h na druhom poschodí v XXXXX XXXXX XXXXX - XXXXX okres XXXXX, fyzicky napadol XXXXX, nar. XXXXX tak, že ju sotil zo stoličky, následkom čoho si XXXXX udrela hlavu o stenu, pričom keď ju XXXXX XXXXX XXXXX videla na prevrátenej stoličke v polosede s hlavou zakliesnenou o stenu, zodvihla ju zo zeme a posadila ju na stoličku, tak XXXXX držiac v jednej ruke kuchynský nôž priložil tento XXXXX k zadnej časti krku a povedal jej „drž hubu, lebo Ťa podrežem“ a keď sa XXXXX snažila odstrčiť ruku XXXXX od krku XXXXX, tak jej povedal, nech sa do toho nestará, lebo podreže aj ju, čím tak svojím konaním vzbudil u XXXXX a XXXXX dôvodnú obavu o jej život a XXXXX spôsobil ľahké zranenia: pomliaždenie v oblasti záhlavia s miernym opuchom mäkkých častí, bez poškodenia kožného krytu, ktoré si vyžiadali hospitalizáciu a porucha zdravia a PN u nej trvali dva dni. 

Uznesením prokurátora Okresnej prokuratúry XXXXX zo dňa XXXXX spisová značka Pv 1079/12/5502, bola určená obvinenému skúšobná doba v trvaní 12 mesiacov.
Odôvodnenie:
Uznesením Okresnej prokuratúry XXXXX pod sp. zn. Pv 1079/12/5502 zo dňa XXXXX bolo podľa § 216 odsek 1 Trestného poriadku proti obv. XXXXX, nar. XXXXX, podmienečne zastavené trestné stíhanie pre prečin nebezpečného vyhrážania podľa§ 360 odsek 1, odsek 2 písm. b) Trestného zákona, na tom skutkovom základe, ako je uvedené vo výrokovej časti tohto uznesenia. 
     
Podľa § 216 odsek 2 Trestného poriadku bola obvinenému XXXXX   určená skúšobná doba na 12 (dvanásť) mesiacov. Uznesenie o podmienečnom zastavení trestného stíhania nadobudlo právoplatnosť dňa 30.04.2013 a skúšobná doba uplynula dňa 30.04.2014.
  
Podľa § 217 odsek 1 Trestného poriadku  ak  obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z vyžiadaných správ od Mestského úradu XXXXX, Okresného úradu, odboru všeobecnej vnútornej správy XXXXX, Obvodného oddelenia  PZ XXXXX, ako i z odpisu z registra trestov bolo zistené, že sa obvinený v skúšobnej dobe nedopustil žiadneho protiprávneho konania, nebol prejednávaný pre priestupok a v registri trestov nemá  záznam. 

Nakoľko obvinený XXXXX v skúšobnej dobe podmienečného zastavenia trestného stíhania viedol riadny život, boli splnené podmienky uvedené v ustanovení § 217 odsek 1 Trestného poriadku a preto som rozhodla tak, ako je uvedené vo výrokovej časti tohto uznesenia. 

Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e)  Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Trestného poriadku).

JUDr. Anna Lašová
prokurátorka